CELEX: 32018D1206(01)
Language: el
Date: 2018-11-30 00:00:00
Title: Εκτελεστική απόφαση της Επιτροπής, της 30ής Νοεμβρίου 2018, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου [Tierra de León (ΠΟΠ)]

6.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 439/4
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 30ής Νοεμβρίου 2018
         σχετικά με τη δημοσίευση στην Επίσημη Εφημερίδα της Ευρωπαϊκής Ένωσης αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου [Tierra de León (ΠΟΠ)]
         (2018/C 439/04)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η Ισπανία υπέβαλε αίτηση τροποποίησης των προδιαγραφών της ονομασίας «Tierra de León» σύμφωνα με το άρθρο 105 του κανονισμού (ΕΕ) αριθ. 1308/2013. Η τροποποίηση περιλαμβάνει την αλλαγή της ονομασίας από «Tierra de León» σε «León».
                  
               
                     (2)
                  
                  
                     Η Επιτροπή εξέτασε την αίτηση και διαπίστωσε ότι πληρούνται οι προϋποθέσεις που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του κανονισμού (ΕΕ) αριθ. 1308/2013.
                  
               
                     (3)
                  
                  
                     Ως εκ τούτου, για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, η αίτηση τροποποίησης των προδιαγραφών προϊόντος για την ονομασία «Tierra de León» θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης,
                  
               ΑΠΟΦΑΣΙΖΕΙ:
         
            Άρθρο μόνο
            Η αίτηση τροποποίησης των προδιαγραφών προϊόντος για την ονομασία «Tierra de León» (ΠΟΠ), σύμφωνα με το άρθρο 105 του κανονισμού (ΕΕ) αριθ. 1308/2013, παρατίθεται στο παράρτημα της παρούσας απόφασης.
            Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της τροποποίησης των προδιαγραφών του προϊόντος, η οποία αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 30 Νοεμβρίου 2018.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
      
      
         
            ΠΑΡΑΡΤΗΜΑ
            
               «TIERRA DE LEÓN»
            
            
               PDO-ES-A0882-AM02
            
            
               Ημερομηνία υποβολής της αίτησης: 13.3.2017
            
            ΑΙΤΗΣΗ ΓΙΑ ΤΡΟΠΟΠΟΙΗΣΗ ΤΩΝ ΠΡΟΔΙΑΓΡΑΦΩΝ ΤΟΥ ΠΡΟΪΟΝΤΟΣ
            1.   Κανόνες που διέπουν την τροποποίηση
            
            Άρθρο 105 του κανονισμού (ΕΕ) αριθ. 1308/2013 — μη ήσσονος σημασίας τροποποίηση
            2.   Περιγραφή και αιτιολόγηση της τροποποίησης
            
            
               Τροποποίηση της ονομασίας ΠΟΠ:
            
            H προστατευόμενη ονομασία προέλευσης πρέπει να αλλάξει από «Tierra de León» σε «León», γεγονός που επηρεάζει τόσο τις προδιαγραφές όσο και το ενιαίο έγγραφο, σε όλα τα σημεία και των δύο κειμένων όπου εμφανίζεται η εν λόγω ονομασία.
            Η ακραία ανταγωνιστικότητα που χαρακτηρίζει τη σημερινή αγορά του οίνου, καθώς και η σύγχυση που προκαλείται, τόσο στον προφορικό όσο και στον γραπτό λόγο, μεταξύ της δικής μας ονομασίας προέλευσης «Tierra de León» και της ΠΓΕ Vino de la Tierra de «Castilla y León», η οποία, σύμφωνα με τις ισχύουσες διατάξεις, μπορεί να επισημαίνεται ως «Vino de la Tierra de Castilla y León», καθιστούν εξαιρετικά δυσχερή την κοινοποίηση στους καταναλωτές των διαφορών μεταξύ των οίνων των δύο αυτών κατηγοριών, παρά το γεγονός ότι οι οίνοι μας παράγονται από αυτόχθονες ποικιλίες σταφυλιών όπως οι Prieto Picudo και Albarín blanco. Και αυτό, παρά το γεγονός ότι οι κλιματικές και εδαφολογικές συνθήκες, καθώς και οι καλλιεργητικές πρακτικές έχουν καθοριστεί και εμπεδωθεί από τους παραγωγούς της περιοχής μας εδώ και αιώνες.
            Η ονομασία «León», η οποία πρέπει να χρησιμοποιείται για την ονομασία προέλευσης, είναι απολύτως ακριβής και αναφέρεται ειδικά στην προστατευόμενη περιοχή παραγωγής· συμφωνεί με τα όρια όλων των δήμων και των διοικητικών διαμερισμάτων της περιοχής και επιτρέπει να διατηρηθεί ανέπαφος ο σύνδεσμος που υπάρχει μεταξύ του προστατευόμενου προϊόντος και των πολύ ιδιαίτερων συνθηκών που το χαρακτηρίζουν ιστορικά.
            ΕΝΙΑΙΟ ΕΓΓΡΑΦΟ
            1.   Καταχωρισμένη ονομασία
            
            León
            2.   Τύπος γεωγραφικής ένδειξης
            
            ΠΟΠ – Προστατευόμενη Ονομασία Προέλευσης
            3.   Κατηγορίες αμπελοοινικών προϊόντων
            
            
                     
                        1.
                     
                     
                        Οίνος
                     
                  4.   Περιγραφή του οίνου (των οίνων)
            
            
               Οίνος — Λευκοί οίνοι
            
            Οι λευκοί οίνοι που παράγονται από τις ποικιλίες σταφυλιών Albarín Blanco, Verdejo και Godello χαρακτηρίζονται από εξαιρετική γεύση και αρωματική ισορροπία, και είναι δροσεροί και σύνθετοι.
            Ολικός ελάχιστος αλκοολικός τίτλος: 10,5 % vol.
            Γενικά αναλυτικά χαρακτηριστικά
            
                        Ελάχιστος αποκτημένος αλκοολικός τίτλος (σε % vol):
                     
                     
                        10,5 
                     
                  
                        Ελάχιστη ολική οξύτητα:
                     
                     
                        4,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                        11,67 
                     
                  
                        Μέγιστο ολικό διοξείδιο του θείου (σε χιλιοστόγραμμα ανά λίτρο):
                     
                     
                        160
                     
                  
               Οίνος — Ροζέ οίνοι
            
            Οι ροζέ οίνοι Prieto Picudo είναι πολύ αρωματικοί, δροσεροί (με υψηλή φυσική οξύτητα), και έχουν ανεπτυγμένο σώμα και δομή (ισορροπία μεταξύ αλκοόλης και οξύτητας) στο στόμα.
            Ολικός ελάχιστος αλκοολικός τίτλος: 11 % vol.
            Γενικά αναλυτικά χαρακτηριστικά
            
                        Ελάχιστος αποκτημένος αλκοολικός τίτλος (σε % vol):
                     
                     
                        11
                     
                  
                        Ελάχιστη ολική οξύτητα:
                     
                     
                        4,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                        11,67 
                     
                  
                        Μέγιστο ολικό διοξείδιο του θείου (σε χιλιοστόγραμμα ανά λίτρο):
                     
                     
                        160
                     
                  
               Οίνος — Ερυθροί οίνοι
            
            Ερυθροί: χρώμα με αξιοσημείωτη ένταση, αρωματικοί (κόκκινα και μαύρα φρούτα), σαρκώδεις και με γεμάτο σώμα, ελαφρώς στυφοί και με μακρά επίγευση.
            Ολικός ελάχιστος αλκοολικός τίτλος: 11,5 % vol.
            Γενικά αναλυτικά χαρακτηριστικά
            
                        Ελάχιστος αποκτημένος αλκοολικός τίτλος (σε % vol):
                     
                     
                        11,5 
                     
                  
                        Ελάχιστη ολική οξύτητα:
                     
                     
                        4,3  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                        11,67 
                     
                  
                        Μέγιστο ολικό διοξείδιο του θείου (σε χιλιοστόγραμμα ανά λίτρο):
                     
                     
                        150
                     
                  
               Οίνος — Παλαιωμένοι ερυθροί οίνοι
            
            Οι παλαιωμένοι ερυθροί οίνοι διατηρούν τα χαρακτηριστικά της ποικιλίας σταφυλιών (Prieto Picudo), αλλά χαρακτηρίζονται από μεγαλύτερη πολυπλοκότητα, είναι λιγότερο στυφοί, είναι ισορροπημένοι, τανικοί και με μακρά επίγευση.
            Ολικός ελάχιστος αλκοολικός τίτλος: 12 % vol.
            Γενικά αναλυτικά χαρακτηριστικά
            
                        Ελάχιστος αποκτημένος αλκοολικός τίτλος (σε % vol):
                     
                     
                        12
                     
                  
                        Ελάχιστη ολική οξύτητα:
                     
                     
                        4,3  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                        11,67 
                     
                  
                        Μέγιστο ολικό διοξείδιο του θείου (σε χιλιοστόγραμμα ανά λίτρο):
                     
                     
                        150
                     
                  5.   Οινολογικές πρακτικές
            
            α.   
                  Ουσιώδεις οινολογικές πρακτικές
               
            
            
               Ειδική οινολογική πρακτική
            
            
                        —
                     
                     
                        Πιθανός ελάχιστος αλκοολικός τίτλος των σταφυλιών: 11,5 % (ερυθρά), 10,5 % (λευκά).
                     
                  
                        —
                     
                     
                        Μέγιστη απόδοση εκχύλισης: 74 λίτρα ανά 100 kg σταφυλιών.
                     
                  
                        —
                     
                     
                        Για τους οίνους που πρόκειται να φέρουν την επισήμανση «CRIANZA», «RESERVA» ή «GRAN RESERVA», χρησιμοποιούνται δρύινα βαρέλια μέγιστης χωρητικότητας 330 l και ηλικίας μέχρι 10 ετών.
                     
                  
               Περιορισμοί σχετικά με την οινοποίηση
            
            
                        —
                     
                     
                        Οι λευκοί οίνοι πρέπει να παράγονται, σε ποσοστό τουλάχιστον 50 %, από τις λευκές ποικιλίες σταφυλιών Verdejo, Albarín blanco και Godello.
                     
                  
                        —
                     
                     
                        Οι ροζέ οίνοι πρέπει να παράγονται, σε ποσοστό τουλάχιστον 60 %, από τις ποικιλίες σταφυλιών Prieto Picudo και/ή Mencía, ενώ το υπόλοιπο 40 % πρέπει να αποτελείται από εγκεκριμένες ποικιλίες σταφυλιών (λευκές ή/και ερυθρές).
                     
                  
                        —
                     
                     
                        Οι ερυθροί οίνοι πρέπει να παράγονται, σε ποσοστό τουλάχιστον 60 %, από τις ερυθρές ποικιλίες σταφυλιών Prieto Picudo και/ή Mencía.
                     
                  
               Καλλιεργητική πρακτική
            
            Η πυκνότητα φύτευσης πρέπει να κυμαίνεται μεταξύ 1 100 και 4 000 πρέμνων ανά εκτάριο.
            β.   
                  Μέγιστες αποδόσεις
               
            
            
               Λευκές ποικιλίες σε κυπελλοειδή διάταξη
            
            7 000 χιλιόγραμμα σταφυλιών ανά εκτάριο
            
               Λευκές ποικιλίες σε κυπελλοειδή διάταξη
            
            51,80 εκατόλιτρα ανά εκτάριο
            
               Λευκές ποικιλίες σε γραμμική διάταξη
            
            10 000 χιλιόγραμμα σταφυλιών ανά εκτάριο
            
               Λευκές ποικιλίες σε γραμμική διάταξη
            
            74 εκατόλιτρα ανά εκτάριο
            
               Ερυθρές ποικιλίες σε κυπελλοειδή διάταξη
            
            6 000 χιλιόγραμμα σταφυλιών ανά εκτάριο
            
               Ερυθρές ποικιλίες σε κυπελλοειδή διάταξη
            
            44,44 εκατόλιτρα ανά εκτάριο
            
               Ερυθρές ποικιλίες σε γραμμική διάταξη
            
            8 000 χιλιόγραμμα σταφυλιών ανά εκτάριο
            
               Ερυθρές ποικιλίες σε γραμμική διάταξη
            
            59,20 εκατόλιτρα ανά εκτάριο
            6.   Οριοθετημένη περιοχή
            
            Η γεωγραφική περιοχή της ΠΟΠ «LEÓN» βρίσκεται στο νότιο τμήμα της επαρχίας της León, και περιλαμβάνει μέρος της επαρχίας του Valladolid. Συνορεύει με τις επαρχίες της Zamora και της Palencia και έχει έκταση 3 317 τ.km Περιλαμβάνει τους εξής δήμους:
            —   Επαρχία της León:
            Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel και Zotes del Páramo.
            —   Επαρχία του Valladolid:
            Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva και Villalba de la Loma.
            Η περιοχή παλαίωσης των οίνων της ΠΟΠ «LEÓN» ταυτίζεται με την περιοχή παραγωγής.
            7.   Κυριότερες οινοποιήσιμες ποικιλίες
            
            
                         
                     
                     
                        ALBARIN BLANCO
                     
                  
                         
                     
                     
                        PRIETO PICUDO
                     
                  
                         
                     
                     
                        MENCIA
                     
                  
                         
                     
                     
                        VERDEJO
                     
                  
                         
                     
                     
                        GODELLO
                     
                  8.   Περιγραφή του δεσμού (των δεσμών)
            
            
               ΟΙΝΟΣ
            
            Χάρη στο ηπειρωτικό κλίμα που χαρακτηρίζεται από δριμείς και μακρείς χειμώνες, σύντομα καλοκαίρια κατά τα οποία πολύ θερμές και ξηρές ημέρες εναλλάσσονται με κρύες ημέρες, βροχόπτωση της τάξης των 500 mm και υψηλά επίπεδα ηλιοφάνειας, στο υψηλό μέσο υψόμετρο, στα φτωχά σε οργανική ύλη εδάφη και στις συγκεκριμένες ποικιλίες αμπέλου, ιδίως την Prieto Picudo, οι οινοπαραγωγοί μπορούν να παράγουν οίνους με υψηλή αρωματική ένταση, εξαιρετικά ισορροπημένη οξύτητα και μακρά επίγευση.
            9.   άλλες ουσιώδεις προϋποθέσεις
            
            
               Νομικό πλαίσιο:
            
            Εθνική νομοθεσία
            
               Τύπος επιπλέον προϋπόθεσης:
            
            Συσκευασία εντός της οριοθετημένης περιοχής
            
               Περιγραφή της προϋπόθεσης:
            
            Δεδομένου του ότι η εμφιάλωση του οίνου που προστατεύει η ΠΟΠ «León» είναι κρίσιμης σημασίας για τη διαφύλαξη των χαρακτηριστικών που προσλαμβάνει ο οίνος κατά τη διαδικασία οινοποίησης και παλαίωσης, η εμφιάλωση πρέπει να πραγματοποιείται στις σχετικές εγκαταστάσεις των οιναποθηκών που βρίσκονται εντός της περιοχής παραγωγής.
            
               Νομικό πλαίσιο:
            
            Εθνική νομοθεσία
            
               Τύπος επιπλέον προϋπόθεσης:
            
            Συμπληρωματικές διατάξεις σχετικά με την επισήμανση
            
               Περιγραφή της προϋπόθεσης:
            
            Στην ετικέτα μπορεί να χρησιμοποιείται η παραδοσιακή ένδειξη «ΟΝΟΜΑΣΙΑ ΠΡΟΕΛΕΥΣΗΣ», αντί της «ΠΡΟΣΤΑΤΕΥΟΜΕΝΗ ΟΝΟΜΑΣΙΑ ΠΡΟΕΛΕΥΣΗΣ».
            Η επισήμανση του έτους συγκομιδής στην ετικέτα είναι υποχρεωτική, ακόμη και για τους οίνους που δεν έχουν παλαιωθεί.
            Στην ετικέτα των ερυθρών οίνων είναι δυνατή η χρήση των παραδοσιακών ενδείξεων «CRIANZA»«RESERVA» και «GRAN RESERVA», εφόσον πληρούνται οι προϋποθέσεις που προβλέπονται στην εφαρμοστέα νομοθεσία.
            10.   Σύνδεσμος προς τις προδιαγραφές προϊόντος
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html